ระเบียบกระทรวงศึกษาธิการระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญาพ.ศ. ๒๕๕๑ ด้วยกระทรวงศึกษาธิการเห็นสมควรปรับปรุงระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษา ระดับต่ำกว่าปริญญาให้เหมาะสมยิ่งขึ้นอาศัยอำนาจตามความในข้อ๓ แห่งกฎกระทรวงว่าด้วยการแบ่งระดับและการเทียบระดับการศึกษานอกระบบและการศึกษาตามอัธยาศัย พ.ศ. ๒๕๔๖รัฐมนตรีว่าการกระทรวงศึกษาธิการจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญา พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงศึกษาธิการว่าด้วยการประเมินเทียบระดับการศึกษาขั้นพื้นฐานและการศึกษาระดับอุดมศึกษาระดับต่ำกว่าปริญญาพ.ศ. ๒๕๔๖บรรดาระเบียบข้อบังคับ และคำสั่งอื่นใด ในส่วนที่กำหนดไว้แล้วในระเบียบนี้ซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้สถานศึกษาหมายความว่า สถานศึกษาหรือหน่วยงานการศึกษาที่เรียกชื่ออย่างอื่น ที่จัดหรือส่งเสริมสนับสนุนการจัดการศึกษาขั้นพื้นฐานและสถานศึกษาหรือหน่วยงานการศึกษาที่เรียกชื่ออย่างอื่นที่จัดการศึกษาระดับอุดมศึกษาระดับต่ำกว่าปริญญาและเป็นสถานศึกษาหรือหน่วยงานการศึกษาที่เรียกชื่ออย่างอื่นที่รัฐมนตรีกำหนดให้ทำหน้าที่เทียบระดับการศึกษาการเทียบระดับการศึกษาหมายความว่า การนำผลการเรียนความรู้และประสบการณ์ที่ได้รับการศึกษานอกระบบที่จัดเป็นหลักสูตรเฉพาะหรือหลักสูตรฝึกอบรม ตามความต้องการของกลุ่มเป้าหมาย และการศึกษาตามอัธยาศัย การฝึกอาชีพหรือจากประสบการณ์การทำงานมาประเมินเพื่อเทียบระดับการศึกษาระดับใดระดับหนึ่งข้อ ๕ผู้ขอเทียบระดับการศึกษา ต้องมีคุณสมบัติดังต่อไปนี้(๑)มีสัญชาติไทย หรือเป็นบุคคลที่เข้าเมืองโดยชอบด้วยกฎหมาย(๒)มีพื้นความรู้ในระดับการศึกษาที่ต่ำกว่าระดับที่ประสงค์จะขอเทียบระดับการศึกษาหนึ่งระดับยกเว้นการขอเทียบระดับก่อนประถมศึกษา และระดับประถมศึกษา(๓)มีภูมิลำเนาหรือถิ่นที่อยู่เป็นประจำในเขตบริการการเทียบระดับการศึกษาของสถานศึกษา(๔)ไม่เป็นนักเรียนหรือนักศึกษา ซึ่งกำลังศึกษาอยู่ในสถานศึกษาที่จัดการศึกษาในระบบหรือการศึกษานอกระบบที่แบ่งระดับเช่นเดียวกับการศึกษาในระบบข้อ ๖การเทียบระดับการศึกษาให้คำนึงถึงความสะดวกของผู้ขอเทียบระดับการศึกษาและความพร้อมของสถานศึกษาเป็นสำคัญข้อ ๗สถานศึกษาซึ่งมีหน้าที่ดำเนินการเทียบระดับการศึกษาจะต้องประกาศกำหนดให้ผู้ขอเทียบระดับการศึกษายื่นคำร้องขอเทียบระดับการศึกษาและดำเนินการเทียบระดับการศึกษาเป็นการทั่วไปไม่น้อยกว่าปีการศึกษาละหนึ่งครั้งข้อ ๘ผู้ที่ประสงค์จะเทียบระดับการศึกษาให้ยื่นคำร้องขอเทียบระดับการศึกษาที่สถานศึกษาซึ่งตนมีภูมิลำเนาหรือถิ่นที่อยู่เป็นประจำตามวันเวลาที่สถานศึกษากำหนดพร้อมทั้งหลักฐานการมีคุณสมบัติที่จะขอเทียบระดับการศึกษาตามข้อ ๕และอาจมีหลักฐานที่แสดงความรู้ทักษะ และประสบการณ์จากการศึกษานอกระบบการศึกษาตามอัธยาศัย การฝึกอาชีพหรือการทำงานตามที่สถานศึกษากำหนดข้อ ๙ให้สถานศึกษาแต่งตั้งคณะกรรมการประเมินเทียบระดับการศึกษาจำนวนไม่เกินห้าคนทั้งนี้ต้องเป็นผู้มีความรู้และประสบการณ์ในสาขาวิชาของการศึกษาระดับนั้นจำนวนไม่น้อยกว่าสามคนและผู้มีความรู้และประสบการณ์ด้านวัดผลและประเมินผลจำนวนหนึ่งคนดำเนินการประเมินเทียบระดับการศึกษา คณะกรรมการประเมินเทียบระดับการศึกษาของสถานศึกษาอาจแต่งตั้งคณะอนุกรรมการหรือคณะทำงานเพื่อพิจารณาหรือปฏิบัติการอย่างใดอย่างหนึ่งตามที่คณะกรรมการมอบหมายให้หน่วยงานต้นสังกัดจัดทำมาตรฐานการเรียนรู้ระดับการศึกษาเพื่อใช้สำหรับประเมินเทียบระดับการศึกษาที่สอดคล้องกับจุดหมายของหลักสูตรจัดทำหลักเกณฑ์ วิธีการ กรอบและเครื่องมือประเมินเทียบระดับการศึกษาให้สถานศึกษาจัดทำมาตรฐานการเรียนรู้ระดับการศึกษาเพื่อใช้สำหรับการประเมินเทียบระดับการศึกษาที่สอดคล้องกับวิสัยทัศน์และหลักสูตรของสถานศึกษาเพิ่มเติม รวมทั้งจัดทำเครื่องมือประเมินตามมาตรฐานการเรียนรู้ระดับการศึกษาที่สถานศึกษาจัดทำเพิ่มเติมข้อ ๑๐การประเมินเทียบระดับการศึกษาให้ประเมินมวลประสบการณ์และความรู้ที่เป็นองค์รวมของบุคคลให้ครอบคลุมคุณลักษณะที่สำคัญ ทั้งด้านความรู้ ทักษะกระบวนการ คุณธรรม จริยธรรมและค่านิยม ให้เป็นไปตามมาตรฐานการเรียนรู้ระดับการศึกษาที่สอดคล้องกับจุดมุ่งหมายของหลักสูตรข้อ ๑๑ผู้ขอเทียบระดับการศึกษาจะต้องได้รับการประเมินผ่านมาตรฐานการเรียนรู้ระดับการศึกษาที่กำหนดจึงจะถือว่าผ่านการประเมินเทียบระดับการศึกษาผู้ขอเทียบระดับการศึกษาที่ไม่ผ่านการประเมินตามวรรคแรกสามารถเก็บสะสมผลการประเมินในส่วนที่ผ่านมาตรฐานการเรียนรู้ระดับการศึกษาไว้ได้แต่ต้องเข้ารับการประเมินเทียบระดับการศึกษาให้ผ่านครบมาตรฐานการเรียนรู้ระดับการศึกษาตามที่กำหนดภายใน๕ ปี นับแต่วันที่อนุมัติผลตามคำร้องขอเทียบระดับการศึกษาครั้งแรกข้อ ๑๒ให้หัวหน้าสถานศึกษาเป็นผู้พิจารณาอนุมัติผลการเทียบระดับการศึกษาข้อ ๑๓ให้สถานศึกษาจัดทำหลักฐานแสดงผลการประเมินเทียบระดับการศึกษาเก็บไว้เป็นหลักฐานที่สถานศึกษาหนึ่งฉบับและมอบให้ผู้ขอเทียบระดับการศึกษาหนึ่งฉบับนอกจากหลักฐานแสดงผลการประเมินเทียบระดับการศึกษาตามวรรคหนึ่งให้สถานศึกษาจัดทำรายงานผู้ผ่านการเทียบระดับการศึกษาส่งให้หน่วยงานที่สำนักงานส่งเสริมการศึกษานอกระบบและการศึกษาตามอัธยาศัยกำหนดหนึ่งฉบับและเก็บไว้เป็นหลักฐานที่สถานศึกษาหนึ่งฉบับหลักฐานแสดงผลการประเมินเทียบระดับการศึกษาตามวรรคหนึ่ง และรายงานผู้ผ่านการเทียบระดับการศึกษาตามวรรคสองให้เป็นไปตามแบบที่แนบท้ายระเบียบนี้การเปลี่ยนแปลงแก้ไข เพิ่มเติมแบบ ให้จัดทำโดยประกาศกระทรวงศึกษาธิการข้อ ๑๔การออกประกาศนียบัตรให้เป็นไปตามระเบียบกระทรวงศึกษาธิการว่าด้วยการออกประกาศนียบัตรข้อ ๑๕ให้หน่วยงานต้นสังกัดของสถานศึกษา กำกับ ดูแลและตรวจสอบการดำเนินการเทียบระดับการศึกษา ให้ได้มาตรฐาน เป็นธรรมและกำหนดหลักเกณฑ์ แนวปฏิบัติที่สอดคล้องกับการจัดการศึกษาของหน่วยงานต้นสังกัดข้อ ๑๖ให้สถานศึกษาเรียกเก็บเงินค่าธรรมเนียมการเทียบระดับการศึกษาได้ตามหลักเกณฑ์ที่หน่วยงานต้นสังกัดกำหนดข้อ ๑๗ให้สำนักงานส่งเสริมการศึกษานอกระบบและการศึกษาตามอัธยาศัยเป็นหน่วยงานกลางทำหน้าที่จัดทำนโยบายแผนพัฒนาการดำเนินงานการเทียบระดับการศึกษาและประสานงานการเทียบระดับการศึกษาข้อ ๑๘ให้ปลัดกระทรวงศึกษาธิการรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๒พฤษภาคม พ.ศ. ๒๕๕๑สมชาย วงศ์สวัสดิ์รัฐมนตรีว่าการกระทรวงศึกษาธิการ[เอกสารแนบท้าย]๑.หลักฐานแสดงผลการประเมินเทียบระดับการศึกษานอกระบบและการศึกษาตามอัธยาศัยตามหลักสูตรการศึกษาขั้นพื้นฐานพุทธศักราช ๒๕๔๔๒. กระทรวงศึกษาธิการแบบรายงานผู้ผ่านการประเมินเทียบระดับการศึกษานอกระบบและการศึกษาตามอัธยาศัยตามหลักสูตรการศึกษาขั้นพื้นฐานพุทธศักราช ๒๕๔๔(ดูข้อมูลจากภาพกฎหมาย)ปริยานุช/ผู้จัดทำ๒ กรกฎาคม ๒๕๕๑ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษาเล่ม ๑๒๕/ตอนพิเศษ ๑๐๖ ง/หน้า ๔/๒๔ มิถุนายน๒๕๕๑